CELEX: 62009CN0322
Language: el
Date: 2009-08-12 00:00:00
Title: Υπόθεση C-322/09 P: Αναίρεση που άσκησε στις 12 Αυγούστου 2009 η NDSHT Nya Destination Stockholm Hotell & Teaterpaket AB κατά της αποφάσεως που εξέδωσε το Πρωτοδικείο (πρώτο τμήμα) στις 9 Ιουνίου 2009 στην υπόθεση T-152/06, NDSHT Nya Destination Stockholm Hotell & Teaterpaket AB κατά Επιτροπής των Ευρωπαϊκών Κοινοτήτων

26.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 233/12
            
         Αναίρεση που άσκησε στις 12 Αυγούστου 2009 η NDSHT Nya Destination Stockholm Hotell & Teaterpaket AB κατά της αποφάσεως που εξέδωσε το Πρωτοδικείο (πρώτο τμήμα) στις 9 Ιουνίου 2009 στην υπόθεση T-152/06, NDSHT Nya Destination Stockholm Hotell & Teaterpaket AB κατά Επιτροπής των Ευρωπαϊκών Κοινοτήτων
   (Υπόθεση C-322/09 P)
   2009/C 233/21
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: NDSHT Nya Destination Stockholm Hotell & Teaterpaket AB (εκπρόσωποι: M. Merola και L. Armati, avvocati)
   
      Αντίδικος κατ’ αναίρεση: Επιτροπή των Ευρωπαϊκών Κοινοτήτων
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την αναιρεσιβαλλόμενη απόφαση στο σύνολό της,
            
         
               —
            
            
               να κρίνει παραδεκτή και βάσιμη την προσφυγή της Destination Stockholm στην υπόθεση T-152/06 και, κατ’ ακολουθία, να δεχθεί τα πρωτοδίκως υποβληθέντα αιτήματα,
            
         
               —
            
            
               να καταδικάσει την Επιτροπή στα δικαστικά έξοδα.
            
         Επικουρικώς:
   
               —
            
            
               να αναιρέσει την αναιρεσιβαλλόμενη απόφαση στο σύνολό της και να κρίνει την προσφυγή της Destination Stockholm στην υπόθεσηΤ-152/06 παραδεκτή,
            
         
               —
            
            
               να αναπέμψει την υπόθεση ενώπιον του Πρωτοδικείου προς εξέταση της ουσίας της υποθέσεως,
            
         
               —
            
            
               να επιφυλαχθεί ως προς τα δικαστικά έξοδα της πρωτοβάθμιας και της κατ’ αναίρεση δίκης.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα υποστηρίζει ότι, με την αναιρεσιβαλλόμενη απόφαση, το Πρωτοδικείο:
   
               —
            
            
               εφάρμοσε εσφαλμένα το άρθρο 230 ΕΚ, παραμορφώνοντας κατά τρόπο κατάφωρο το περιεχόμενο των προσβαλλόμενων εγγράφων, την πρόθεση του συντάκτή τους και τα ενώπιόν του προσκομισθέντα αποδεικτικά στοιχεία,
            
         
               —
            
            
               εσφαλμένα χαρακτήρισε τη θέση της Επιτροπής σχετικά με τη συμβατότητα των προσβαλλομένων μέτρων ως προσωρινή και χρησιμοποίησε αντιφατική αιτιολογία όσον αφορά το ίδιο ζήτημα,
            
         
               —
            
            
               κρίνοντας ότι η Επιτροπή απέρριψε αίτηση με αντικείμενο να συστήσει κατάλληλα μέτρα, μη ορθώς αναφέρθηκε στο άρθρο 88, παράγραφος 1, ΕΚ,
            
         
               —
            
            
               εφάρμοσε εσφαλμένα τα άρθρα 4, 10, 13 και 20, παράγραφος 2, του Κανονισμού 659/1999 (1), ιδίως, καθόσον έκρινε ότι ο εκ μέρους της Επιτροπής χαρακτηρισμός των προσβαλλομένων μέτρων ως υφισταμένης ενισχύσεως δεν επιτρέπει να προσβληθεί η απόρριψη καταγγελίας.
            
         
      (1)  Κανονισμός (ΕΚ) 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της συνθήκης ΕΚ ΕΕ L 83, σ. 1